
Për një shtesë fondi në buxhetin e vitit 2004, miratuar për Ministrinë e Bujqësisë dhe të Ushqimit për vazhdimin e financimit të projektit të regjistrimit fillestar të pasurive të paluajtshme 

Në mbështetje të nenit 100 të Kushtetutës, të neneve 21 dhe 27 të ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë” dhe të nenit 10 të ligjit nr.9165, datë 23.12.2003 “Për Buxhetin e Shtetit, të vitit 2004”, me propozimin e Ministrit të Bujqësisë dhe të Ushqimit, Këshilli i Ministrave 

Vendosi:

1. Ministrisë së Bujqësisë dhe të Ushqimit, në buxhetin e miratuar për vitin 2004, zëri “Kosto lokale”, t’i shtohet fondi prej 9 000 000 (nëntë milionë) lekësh, për vazhdimin e financimit të projektit të regjistrimit fillestar të pasurive të paluajtshme për periudhën 15 tetor deri në fund të vitit 2004.
2. Ky fond të përballohet nga fondi rezervë i Këshillit të Ministrave.
3. Ngarkohen Ministri i Bujqësisë dhe i Ushqimit dhe Ministri i Finanacave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

